
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8326-14 /2012

Előterjesztést készítette: Tóth Krisztina jegyző
Előterjesztés elkészítésének időpontja: 2012. október 12.
Előterjesztést véleményezi: ESZB
Döntés módja: minősített szótöbbség 

Mellékletek: módosító és egységes szerkezetű alapító okirat /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. október 18-án tartandó munkaterv szerinti ülésére

3. napirendhez

Tárgy:
A Gólyahír Bölcsőde Alapító okiratának módosítása
Tisztelt Képviselő-testület!
A közelmúltban átfogó ellenőrzés zajlott a Gólyahír Bölcsődében. Ennek során a különböző hatóságok, szakfelügyeleti szervek jelentős hibákat, hiányosságokat nem állapítottak meg az intézmény működésében, azonban segítő közreműködésüknek köszönhetően napvilágra került egy jelentős probléma, miszerint az ez év nyarától alkalmazandó elektronikus adatszolgáltatási rendszerben csak abban az esetben rögzíthetők a nem sülysápi gyermekek, ha ellátási, működési területként Magyarország közigazgatási területe szerepel. 
A jelenlegi meghatározás szerint az ellátási terület elsődlegesen: Sülysáp Nagyközség közigazgatási területe, másodlagosan: Sülysáp vonzáskörzete, ami így nem felel meg.
A működési terület kiterjesztése nem jár hátránnyal a sülysápiak számára, hiszen a felvétel (sor)rendjéről külön önkormányzati rendelet rendelkezik.

Jelen alapító okirat módosítás a fenti problémát hivatott orvosolni, illetve ezzel együtt szükségszerűvé válik néhány módosítás az államháztartásról és a szakfeladatrendről szóló jogszabályok változása miatt is.
Kérem az előterjesztés megtárgyalását, és a szükséges döntések meghozatalát.
…/2012. (X. 18.) ÖKT határozati javaslat

Sülysáp Nagyközség Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdése szerinti jogkörében eljárva 
1./ a Gólyahír Bölcsőde 165/2010. (X. 28.) ÖKT határozattal jóváhagyott egységes szerkezetbe foglalt Alapító okiratának módosítására előterjesztett Módosító okiratot elfogadja;
2./ az 1./ pont szerinti Módosító okirattal egységes szerkezetbe foglalt Alapító okiratot jóváhagyja.
3./ Utasítja a jegyzőt, hogy a módosításnak a törzskönyvi nyilvántartásban való átvezetéséről gondoskodjon.
Határidő: 1-2./ azonnal; 3./ 8 napon belül
Felelős: jegyző
Sülysáp, 2012. október 12.

Horinka László s.k.


polgármester

MELLÉKLETEK

MÓDOSÍTÓ OKIRAT 

A GÓLYAHÍR BÖLCSŐDE ALAPÍTÓ OKIRATÁHOZ

Sülysáp Nagyközség Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdése, az államháztartásról szóló 2011. évi CXCV. törvény 8. §-a, az államháztartásról szóló törvény végrehajtásáról szóló 368/2011. (XII. 31.) Korm. rendelet 5. §-a, valamint a szakfeladatrendről és az államháztartási szakágazati rendről szóló 56/2011. (XII. 31.) NGM rendelet alapján a Gólyahír Bölcsőde 165/2010. (X. 28.) ÖKT határozattal jóváhagyott egységes szerkezetbe foglalt Alapító okiratát az alábbiak szerint módosítja:

1. Az Alapító okirat 5./ pontja a következők szerint módosul:

5./ Az intézmény típusa, jogállása:

Bölcsőde. Önálló jogi személy és szakmai autonómiát élvez.

2. Az Alapító okirat 7./ pontja a következők szerint módosul:

7./ Az intézmény alaptevékenysége:

Szakágazati rend szerint: 889110 Bölcsődei ellátás

Szakfeladatrend szerint: 
889101 Bölcsődei ellátás

889109 Gyermekek napközbeni ellátásához kapcsolódó egyéb szolgáltatások /időszakos gyermekfelügyelet/

Az intézmény alaptevékenysége keretében gondoskodik az intézménybe felvett gyermekek ellátásáról, gondozásáról és neveléséről.
3. Az Alapító okirat 8./ pontja a következők szerint módosul:

8./ Az intézmény jogszabályban meghatározott közfeladata: 

A gyermekek védelméről és a gyámügyi igazgatásról szóló többször módosított 1997. évi XXXI. törvényben meghatározottak szerint személyes gondoskodást nyújtó gyermekjóléti alapellátást biztosító intézmény. Napos bölcsődei ellátás. Napközbeni ellátás nyújtása három éven aluli gyermekek részére, a gyermekek gondozása-nevelése, harmonikus testi-szellemi fejlődésének segítése az életkori és egyéni sajátosságok figyelembevételével.

4. Az Alapító okirat 10./ pontja a következők szerint módosul:

10./ Az intézmény ellátási területe, működési köre: 

Magyarország közigazgatási területe.

5. Az Alapító okirat 17./ pontja hatályon kívül helyezésre kerül.

Záradék:

Jelen Módosító Okiratot Sülysáp Nagyközség Önkormányzatának Képviselő-testülete a …/2012. (X. 18.) ÖKT határozatával fogadta el. 

Sülysáp, 2012. október 18.


Horinka László
Tóth Krisztina


polgármester 
jegyző

GÓLYAHÍR BÖLCSŐDE /SÜLYSÁP/
ALAPÍTÓ OKIRATA 

EGYSÉGES SZERKEZETBEN

Sülysáp Nagyközség Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdése alapján a Gólyahír Bölcsőde Alapító okiratát az alábbiak szerint fogadja el:
1./ Az intézmény neve, székhelye: 

Gólyahír Bölcsőde


2241 Sülysáp, Szilvafasor u. 1.
2./ Az intézmény alapító szerve, az alapítás időpontja: 

Alapító: Sülysáp Nagyközség Önkormányzatának Képviselő-testülete 

(székhelye: 2241 Sülysáp, Szent István tér 1.)

Alapítás időpontja: 2010. október 1.
3./ Az intézmény fenntartó és irányító szerve: 


Sülysáp Nagyközség Önkormányzata 

(székhelye: 2241 Sülysáp, Szent István tér 1.)

4./ Az intézmény felügyeletét gyakorló, alapítói jogokkal felruházott irányító szerve:

Sülysáp Nagyközség Önkormányzatának Képviselő-testülete
      
(székhelye: 2241 Sülysáp, Szent István tér 1.)

5./ Az intézmény típusa, jogállása:

Bölcsőde. Önálló jogi személy és szakmai autonómiát élvez.

6./ Az intézmény gazdálkodása és jogköre: 
Önállóan működő, az előirányzatok feletti rendelkezési jogosultság szempontjából részjogkörű szerv, melynek pénzügyi, gazdasági feladatait Sülysáp Nagyközség Önkormányzatának Polgármesteri Hivatala (székhelye: 2241 Sülysáp Szent István tér 1.) látja el.

7./ Az intézmény alaptevékenysége:

Szakágazati rend szerint: 
889110 Bölcsődei ellátás

Szakfeladatrend szerint: 
889101 Bölcsődei ellátás
889109 Gyermekek napközbeni ellátásához kapcsolódó egyéb szolgáltatások /időszakos gyermekfelügyelet/
Az intézmény alaptevékenysége keretében gondoskodik az intézménybe felvett gyermekek ellátásáról, gondozásáról és neveléséről.
8./ Az intézmény jogszabályban meghatározott közfeladata: 

A gyermekek védelméről és a gyámügyi igazgatásról szóló többször módosított 1997. évi XXXI. törvényben meghatározottak szerint személyes gondoskodást nyújtó gyermekjóléti alapellátást biztosító intézmény. Napos bölcsődei ellátás. Napközbeni ellátás nyújtása három éven aluli gyermekek részére, a gyermekek gondozása-nevelése, harmonikus testi-szellemi fejlődésének segítése az életkori és egyéni sajátosságok figyelembevételével.

9./ Az intézmény vállalkozói tevékenysége: 

Az intézmény vállalkozási tevékenységet nem folytat. 
10./ Az intézmény ellátási területe, működési köre: 

Magyarország közigazgatási területe.

11./ A fenntartó által az intézményben engedélyezett gyermeklétszám: 
Az intézmény négy csoporttal működik; az intézménybe felvehető gyermekek létszáma – a 15/1998. (IV. 30.) NM rendelet 40. § (2)-(4) bekezdésében foglaltak figyelembe vétele mellett – legfeljebb 56 fő.
12./ Az intézmény feladatellátást szolgáló vagyona:

Sülysáp Nagyközség Önkormányzata a feladatellátáshoz az intézmény rendelkezésére bocsátja a Sülysáp, Szilvafasor u. 1. szám, 7 hrsz. alatti ingatlanát, és az ingatlanhoz tartozó – az intézmény működésének megkezdésekor felvett leltár szerinti – ingóságokat, melyek szintén az Önkormányzat tulajdonát képezik 

13./ Az intézmény vagyon feletti rendelkezési joga:

Az előző pontban felsorolt ingatlanvagyont, illetve ingóságokat az Önkormányzat ingyenesen használatba adja az intézmény részére, mely feladatainak ellátásához szabadon használhatja azokat. A vagyon felett a rendelkezés jogát Sülysáp Nagyközség Önkormányzata az önkormányzat vagyonáról és a vagyonnal való gazdálkodás szabályairól szóló rendelete alapján gyakorolja.

14./ Az intézmény vezetőjének kinevezési rendje:

Az intézmény felelős vezetőjét pályázat útján Sülysáp Nagyközség Önkormányzatának Képviselő-testülete nevezi ki határozott időre, 5 éves időtartamra a közalkalmazottak jogállásáról szóló törvény és a vonatkozó miniszteri rendeletek alapján. Az intézményvezető felett a munkáltató jogokat a Polgármester gyakorolja.
15./ Az intézmény foglalkoztatottjaira vonatkozó foglalkoztatási jogviszonyok:

Közalkalmazotti jogviszony, a közalkalmazottak jogállásáról szóló törvény alapján. Egyéb foglalkoztatásra irányuló jogviszony, a Munka Törvénykönyvéről, illetve a Polgári Törvénykönyvről szóló törvény alapján. 

A dolgozók felett a munkáltatói jogokat az intézmény vezetője gyakorolja.

16./ Az intézmény képviseletére jogosult: 

Az intézmény kinevezett (szükség esetén megbízott) vezetője.
Záradék:

Jelen egységes szerkezetbe foglalt Alapító okiratot Sülysáp Nagyközség Önkormányzatának Képviselő-testülete a …/2012. (X. 18.) ÖKT határozatával hagyta jóvá. 

Sülysáp, 2012. október 18.

Horinka László
Tóth Krisztina


polgármester 
jegyző

